Case ID: 1187114
Sentence 55: Bunu cinayət işi materialları, həmin cinayət işindəki tibbi sənədlər, verilmiş ifadələr, anamnestik məlumatlar (deməsinə görə əvvəllər fərdi qaydada psixiatr və narkoloqa heç vaxt müraciət etməməsi, psixiatrik və narkoloji tibb müəssisələrində müalicə almaması, yaşadığı ərazi üzrə xəstəxananın poliklinika şöbəsinin narkoloji və psixiatrik kabinetlərində qeydiyyata düşməməsi) və hal-hazırkı psixiatrik müayinənin nəticələri (yoxlanılan şəxsin şöbədə müayinədə olduğu müddət ərzində özünü ümumən sakit aparması, şöbədaxili rejimə tabe olması, geyiminə və təmizliyinə fikir verməsi, törətdiyi əmələ görə peşman olduğunu söyləməsi, müayinə gedişində düşüncəsinin pozulmaması, öz şəxsiyyətinə, zamana, məkana və ətraf mühitə görə bələdliyinin qənaətbəxş səviyyədə saxlanılması, zahiri görünüşünə görə səliqəli olması, sualları mahiyyətinə uyğun şəkildə və məzmunlu cavablandırması, kifayət qədər anlaşıqlı ifadələr işlətməsi, təfəkkürünün adi tempdə, ardıcıl və məntiqli olması, kifayət qədər məntiqli danışması, nitqində ardıcıllıq müşahidə edilməsi, aparılan sorğu-sual gedişatında qavrama yanlışlığı, təsəvvür pozuntusu və sayıqlama fikirləri şəklində kəskin produktiv psixopatoloji simptomatika müəyyən edilməməsi, mnestik-koqnitiv funksiyalarından yaddaş və diqqətində kobud pozuntu nəzərə çarpmaması, anamnestik məlumatları kifayət qədər ardıcıllıqla xronoloji qaydada və həqiqətə uyğun şəkildə çatdırması, intellektual cəhətdən qənaətbəxş səviyyədə və təsəvvür zənginliyinin kifayət edəcək həcmdə olmaqla xronoloji yaşına, aldığı təhsilə və keçirdiyi həyat tərzinə uyğun gəlməsi, əhvaliruhiyyəsində ümumən sabitlik qeydə alınması, ittiham olunduğu cinayət əməli və hadisələrin mahiyyəti barəsində soruşularkən cinayət əməlini səmimi etiraf etməsi, onun motivlərini lazımi səviyyədə açıqlaması, hadisələrin mahiyyətini açıqlayarkən səmimi olması, fikir və həyəcanlarını həqiqətə uyğun şəkildə tam açıqlamağa çalışması, halhazırkı psixi vəziyyətinə və yaranmış situasiyaya qarşı kifayət qədər aydın tənqidi münasibət bəsləməsi, göndərildiyi ekspertizanın keçirilməsi məqsədini düzgün başa düşməsi, onun gedişinə və nəticəsinin necə olacağına maraq göstərməsi, özünün gələcək aqibətinə diqqətlə yanaşması və s.) sübut edir.